বিগ বস ১৬
বিগ বস: গেম বদলেগা, কিউঁকি বিগ বস খুদ খেলেগা! (হিন্দি: बिग बॉस: गेम बदलेगा, क्योंकि बिग बॉस खुद खेलेगा!, অনুবাদ: বিগ বস: খেলা বদলে যাবে কেননা বিগ বস নিজেই খেলবেন!; যা সংক্ষেপে বিগ বস ১৬ নামেও পরিচিত) হচ্ছে হিন্দি ভাষায় ভারতীয় আপাতবাস্তব টেলিভিশন অনুষ্ঠান বিগ বসের ষোড়শ আসর। ওলন্দাজ আপাতবাস্তব টেলিভিশন অনুষ্ঠান বিগ ব্রাদার ধারাবাহিকের ওপর নির্মিত বিগ বসের এই আসরটি বরাবরের মতো এবারো ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। বিগ বসের ইতিহাসে সর্বোচ্চ ত্রয়োদশ এবং টানা অষ্টমবারের মতো বলিউড অভিনেতা সালমান খান এই আসরটির উপস্থাপনা করেছেন। ২০২২ সালের ১লা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছে।